Rett før EM i Barcelona hadde Jonathan Borlée løpt inn til ny belgisk rekord på 44,77 på Diamond League-stevnet i Paris, bare uker før mesterskapet. Han var den raskeste europeeren på dette stevnet. Jonathan vant både kvalifiseringsheatet og semifinalen, med henholdsvis 45,91 og 44,71, og kom til finalen. Sistnevnte tid var igjen ny nasjonal rekord. I finalen imponerte han ikke like mye, men endte på 7.-plass med tiden 45,35. Hans bror Kevin europamester, med tiden 45,08, etter en imponerende sprint de siste 50 metrene. Det belgiske laget på 4 x 400 m stafett kom til finalen. Jonathan ble spart i kvalifiseringen, men vant bronse sammen med Kevin Borlée, Arnaud Destatte og Cédric Van Branteghem med tiden 3.02,60.